1. Sellesse saab kogu pere varjuda, kui majja üritatakse sisse tungida. Kahe eraldi võrgus töötava mobiiltelefoni abil on suure tõenäosusega koheselt võimalik abi kutsuda ka siis, kui elekter ära lõigatakse. Hulle ja pätte on terve ilm täis ja ma ei näe, et ühiskond normaalsemaks muutuks. Seega on turvatuba igas kodus  suhteliselt mõistlik mõte. Mida te teete, kui öösel kostab klaasiklirin ja majja ronib võõras? Lasete ta maha? Astute käsivõitlusse? Aga mis siis, kui kostub püstolilask ja relvastatud narkar lõhutud uksest sisse astub? Või mis saab siis, kui kodus on ainult lapsed ja naine?